CELEX: 62020TN0718
Language: mt
Date: 2020-12-05 00:00:00
Title: Kawża T-718/20: Rikors ippreżentat fil-5 ta’ Diċembru 2020 – WIZZ Air Hungary vs Il-Kummissjoni

15.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/46
            
         
      Rikors ippreżentat fil-5 ta’ Diċembru 2020 – WIZZ Air Hungary vs Il-Kummissjoni
      (Kawża T-718/20)
      (2021/C 53/62)
      Lingwa tal-kawża: l-Ingliż
      
         Partijiet
      
      
         Rikorrent: WIZZ Air Hungary Légiközlekedési Zrt. (WIZZ Air Hungary Zrt.) (Budapest, l-Ungerija) (rappreżentanti: E. Vahida, S. Rating u I. Metaxas-Maranghidis, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kummissjoni Ewropea (UE) tal-24 ta’ Frar 2020 dwar l-Għajnuna mill-Istat SA.56244 – Għajnuna għas-salvataġġ lil Tarom (1), u
               
            
                  —
               
               
                  tikkundanna lill-Kummissjoni Ewropea għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq il-fatt li l-għajnuna għas-salvataġġ lil Tarom ma tissodisfax il-kundizzjoni ta’ kompatibbiltà tal-Linji Gwida dwar is-Salvataġġ u r-Ristrutturar tal-Kummissjoni Ewropea (2) li l-għajnuna għas-salvataġġ għandha tikkontribwixxi għal għan ta’ interess komuni reali peress li l-Kummissjoni naqset milli tevalwa l-importanza ta’ Tarom fis-swieq domestiċi u internazzjonali tat-trasport bl-ajru u l-probabbiltà tas-sostituzzjoni ta’ Tarom.
               
            
                  2.
               
               
                  It-tieni motiv ibbażat fuq il-fatt li l-għajnuna għas-salvataġġ ma tissodisfax il-kundizzjoni ta’ kompatibbiltà ta’ nonrikorrenza tal-Linji Gwida dwar is-Salvataġġ u r-Ristrutturar peress li l-perijodu preċedenti ta’ ristrutturar ta’ Tarom dam sal-2019, jiġifieri inqas minn għaxar snin qabel ma l-Kummissjoni Ewropea approvat għajnuna għas-salvataġġ ġdida lil Tarom permezz tad-deċiżjoni tagħha tal-24 ta’ Frar 2020.
               
            
                  3.
               
               
                  It-tielet motiv ibbażat fuq il-fatt li l-Kummissjoni Ewropea naqset milli tibda proċedura ta’ investigazzjoni formali minkejja diffikultajiet serji u kisret id-drittijiet proċedurali tar-rikorrenti.
               
            
                  4.
               
               
                  Ir-raba’ motiv ibbażat fuq il-fatt li l-Kummissjoni Ewropea kisret l-obbligu ta’ motivazzjoni tagħha.
               
            
         (1)  ĠU 2020, C 310, p. 3.
      
         (2)  Il-Linji Gwida dwar l-Għajnuna mill-Istat għas-Salvataġġ u r-Ristrutturar ta’ Impriżi Mhux Finanzjarji f’Diffikultà (ĠU 2014, C 249, p. 1).